| "Baker Street"Gerry Rafferty |
| --- |
| Singlen "Baker Street" kansikuva |
| Singlen tiedot |
|  Albumilta | *City to City* |
|  Julkaistu | 1978 |
|  Formaatti | 7"-single |
|  Tuottaja(t) | Gerry Rafferty, Hugh Murphy |
|  Tyylilaji | soft rock |
|  Kesto | 04.10 (singleversio) |
|  Levy-yhtiö | United Artists Records |
| Listasijoitukset |
|  Yhdysvallat – 2. 
 Iso-Britannia – 3. 
Kts. lisää listasijoituksia |
| Gerry Raffertyn muut singlet |
|  | "Baker Street"1978 | "Night Owl"1979 |

MusiikkinäyteBaker StreetAlle 10%:n näyte kappaleesta.Äänitiedostojen kuunteluohjeet

**Baker Street** on skotlantilaisen laulaja-lauluntekijä Gerry Raffertyn vuonna 1978 julkaistu kappale ja hittisingle albumilta *City to City*. Se nousi Britanniassa sijalle 3 ja Yhdysvalloissa sijalle 2. Kanadassa kappale oli listaykkönen neljän viikon ajan. Kappale on Raffertyn ylivoimaisesti tunnetuin ja sitä on kutsuttu mestariteokseksi. Baker Street on katu Lontoossa, jossa Rafferty itse vietti usein aikaa ystävänsä luona.

Laulun tarina ja musiikki
-------------------------

"Baker Streetiä" pidetään myös Raffertyn tunteellisimpana lauluna. Se on kertomus miehestä, joka unelmoi omasta talosta kaukana muualla, mutta ei juoppoutensa vuoksi voi toteuttaa tavoitettaan. Siksi hän juo unohtaakseen sen, mitä hän ei omista, eikä koskaan ymmärrä, ettei hänen elämässään ole minkäännäköistä suuntaa. Raffertyn laulua on kuvattu Paul McCartney -tyyliseksi ja sanoituksia mysteerisiksi ja kaihoisiksi.

Kappaleen kuuluisan, toistuvan saksofoniosan soittaa Raphael Ravenscroft, joka oli aiemmin soittanut muun muassa Pink Floydin, Abban ja Marvin Gayen levyillä. Saksofonin ottamisen mukaan kappaleeseen keksi tuottaja Hugh Murphy, kun Rafferty itse ei keksinyt sopivaa vaihtoehtoa. Saksofonin menestyksekäs käyttö aiheutti "Baker Street -ilmiön", jolloin instrumentin suosio kasvoi niin muusikkojen kuin tavallisten ihmistenkin keskuudessa, ja 1980-luvun puolivälissä saksofoni oli yleisin ensisoitin. Laulun kitarasoolo puolestaan oli Slashin mukaan innoittamassa Guns N’ Rosesin kappaleen "Sweet Child O’ Minen" sooloa.

Kappaleen albumiversion pituus on yli kuusi minuuttia, kun taas singleversio on lyhennetty hieman päälle neljään minuuttiin.

Kaupallinen vastaanotto
-----------------------

Kappaletta soitettiin ahkerasti brittiläisillä radioasemilla kuukausien ajan ja single nousi saarivaltiossa sijalle 3. Listaviikkoja kertyi helmi–toukokuun 1978 välisenä aikana yhteensä 15. Astetta paremmin se pärjäsi Yhdysvalloissa, missä se nousi Billboard Hot 100 -listan sijalle 2. Toiseksi se ylsi Yhdysvaltojen lisäksi myös ainakin Sveitsissä.
Suurinta menestys oli kuitenkin Kanadassa, missä kappale oli neljä viikkoa listaykkösenä.

Gerry Rafferty kuoli 4. tammikuuta 2011. Samassa kuussa "Baker Street" nousi uudelleen listalle ainakin Britanniassa, Alankomaissa ja Sveitsissä. Myös Saksassa kappale saavutti tuolloin sijoituksen.

### Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Kanada | 1. (4 vk) |  | 29.4.1978 |  |
|  Yhdysvallat | 2. |  | 1978 |  |
|  Sveitsi | 2. | 17 | 24.6.1978 |  |
|  Iso-Britannia | 3. | 16 | 18.2.1978 |  |
|  Irlanti | 4. | 7 | 23.3.1978 |  |
|  Itävalta | 4. | 24 | 15.6.1978 |  |
|  Uusi-Seelanti | 4. | 17 | 4.6.1978 |  |
|  Alankomaat | 16. | 9 | 13.5.1978 |  |
|  Saksa | 69. |  | 2011 |  |

Muut versiot
------------

Vuonna 1992 Undercover-yhtyeen versio "Baker Streetistä" nousi Britanniassa singlelistan sijalle 2, menestyen paremmin kuin alkuperäisversio. Myös Foo Fighters on tehnyt kappaleesta oman version, jossa alkuperäinen saksofoniosuus on soitettu kitaralla. Kappale julkaistiin "My Hero" -singlen B-puolena vuonna 1998.

Kappaleet
---------

**A-puoli**

1. Baker Street – 4.10 (säv. Gerry Rafferty)

**B-puoli**

1. 
2. Big Chance in the Weather – 5.35 (säv. Rafferty)

Lähteet
-------

* Singlen sisältö, kappaleiden kestot ja tuottajat: Singlen tiedot charts.org.nz -sivustolla (Arkistoitu – Internet Archive)

### Viitteet

1. 1 2 3  allmusic ((( Gerry Rafferty > Charts & Awards > Billboard Singles allmusic.com. Viitattu 8.3.2011.  (englanniksi)
2. 1 2 3 4  Chart Stats - Gerry Raffery - Baker Street chartstats.com. Viitattu 8.3.2011.  (englanniksi)
3. 1 2 3  Search - RPM - Library and Archives Canada collectionscanada.gc.ca. Viitattu 8.3.2011.  (englanniksi)
4. 1 2 3  Famous and Successfull People from Paisley paisley.org.uk.  Arkistoitu 29.8.2008. Viitattu 12.10.2010.  (englanniksi)
5. 1 2 3 4 5  Baker Street by Gerry Rafferty Songfacts songfacts.com. Viitattu 11.10.2010.  (englanniksi)
6. ↑  The Cambridge companion to the saxophone Richard Ingham. Viitattu 12.10.2010.  (englanniksi)
7. ↑  The 100 Greatest Guitar Songs of All Time netwavzradio.com.  Arkistoitu 13.4.2009. Viitattu 12.10.2010.  (englanniksi)
8. 1 2 3 4  Gerry Rafferty – Baker Street (Song) hitparade.ch. Viitattu 8.3.2011.  (saksaksi)
9. ↑  Baker Street -kappaleesta tunnettu Gerry Rafferty on kuollut  5.1.2011. YLE. Viitattu 8.3.2011.  (suomeksi)
10. 1 2  Gerry Rafferty – Baker Street (Nummer) dutchcharts.nl. Viitattu 8.3.2011.  (hollanniksi)
11. 1 2  Adele feiert höchsten Neueinstieg in den Charts - media control  11.1.2011. media-control.de.  Arkistoitu 14.1.2011. Viitattu 8.3.2011.  (saksaksi)
12. ↑  The Irish Charts - All there is to know irishcharts.ie. Viitattu 8.3.2011.  (englanniksi)
13. ↑  Gerry Rafferty – Baker Street (Song) austriancharts.at. Viitattu 8.3.2011.  (saksaksi)
14. ↑  Gerry Rafferty – Baker Street (Song) charts.org.nz.  Arkistoitu 12.10.2014. Viitattu 8.3.2011.  (englanniksi)